
Qëllimi i këtyre udhëzimeve është të ofrojnë informata dhe udhëzime që do të ndihmojnë në zbatimin e një Programi të Përputhshmërisë së Brendshme (PBP) tek kompanitë që veprojnë në eksport / import të mallrave strategjike.
Duke marrë parasysh avancimet e shpejta shkencore dhe teknologjike, kompleksitetin e zinxhirëve modern të furnizimit dhe rëndësinë gjithnjë në rritje të akterëve jo shtetërorë, administratat publike nuk janë më kujdestarë kryesorë për parandalimin dhe përhapjen e këtyre artikujve të ndjeshëm dhe strategjik. Në ditët e sotme, kompanitë gjithashtu kanë një rol të rëndësishëm në këtë përpjekje të përbashkët, ndërsa kontrolli efektiv i eksportit shtetëror varet nga ndërgjegjësimi përbrenda industrisë dhe roli aktiv i saj në respektimin e kontrolleve kundër përhapjes.
Kontrolli i eksportit/importit të mallrave strategjike është i nevojshëm për sigurinë tonë kombëtare, për interesat e politikës së jashtme dhe për interesat tona ekonomike. Ky është një mjet që shërben për të parandaluar përhapjen e armëve të shkatërrimit në masë, për të parandaluar akumulimin destabilizues të armëve konvencionale, si dhe për të ndaluar terrorizmin.
Në vitet e fundit, një pjesë mjaft e madhe e kontrollit të eksportit / importeve është transformuar për shkak të kërcënimeve të reja për sigurinë kombëtare. Përhapja e armëve të shkatërrimit në masë dhe sistemeve të shpërndarjes për qëllime të terrorizmit ndërkombëtar janë tema kryesore që trajtohen nga kontrolli i eksporteve. Vendimi për dhënien e lejes së eksportit / importit duhet t'iu përgjigjet dy pyetjeve:
· Kush është shfrytëzuesi i fundit i këtij malli? 
· Për çfarë do të përdoret ky mall?
Modeli ynë i kontrollit të eksportit / importit bazohet në një partneritet midis qeverisë dhe industrisë, me një përgjegjësi të përbashkët. 
Ne mbështesim tregtinë e ligjshme përmes përdorimit të listave kombëtare të kontrollit. Pikërisht për këtë qëllim, ne ofrojmë sqarime për eksportuesit / importuesit lidhur me përgjegjësitë e tyre, në formën e udhëzimeve për kontroll të eksportit / importit mbi përputhshmërinë e brendshme. ICP u lejon kompanive të ndërmarrin hapa të caktuara në kryerjen e veprimtarive të kontrollit të eksportit / importit sipas rregullave të përcaktuara nga Qeveria e Republikës së Kosovës.
Mungesa e kontrollit të eksportit mund të dëmtojë kompaninë tuaj. Nëse një produkt që eksportoni pa dashje bie në duar të gabuara dhe mediat e zbulojnë ngjarjen, kompania juaj mund të vuajë sanksione ndërkombëtare në shkallë të gjerë. 
 Nëse kompania juaj shkel pa qëllim rregullave e kontrollit të eksportit/importit, PPB mund të jetë një faktor i rëndësishëm lehtësues kur shteti vendos për masat që do të shqiptohen kundër juve.
Nëse bashkëpunoni me ndonjë partner të huaj dhe produktet tuaja mund të përdoren për qëllime të paligjshme, duhet të keni një program të përputhshmërisë së eksportit për t’u siguruar që produktet tuaja të mos mund të përdoren ilegalisht.
ICP nënkupton krijimin e mekanizmave të verifikimit dhe të sigurisë brenda kompanisë në pikat kyçe të sistemit të përpunimit të porosive. Një verifikim i tillë do të ndihmojë menaxhimin e përgjithshëm të procesit të eksportit/importit. 
Procesi i futjes në zbatim të PPB-së zakonisht ngërthen tre faza: 
· Njohja e qëllimit dhe strukturës së PPB. Këto udhëzime ndihmojnë në sqarimin e rëndësisë së PPB-së dhe ofrojnë njohje më të mirë të të gjitha elementeve të tij. 
· Zhvillimi i një doracaku i cili shërben si një udhëzues për zbatimin e PPB-së.
· Prezantimi i procedurave të PPB në kompaninë tuaj. (Pasi themelimit të programit, do të jetë e domosdoshme të zbatohen të gjitha procedurat e tij. Fushëveprimi dhe përmasat e këtyre procedurave zakonisht përcaktohen nga madhësia e kompanisë dhe veprimtaritë komerciale).
Kërkesat individuale të një PPB varen nga madhësia, struktura dhe fushëveprimi i veprimtarisë specifike të biznesit të kompanisë, por edhe nga natyra strategjike e artikujve të saj dhe përdorimeve të mundshme përfundimtare ose përdoruesve të fundit, prania gjeografike e klientëve të saj dhe kompleksiteti i proceseve të brendshme të eksportit / importit. 
Zhvillimi, zbatimi dhe respektimi i një Programi të brendshëm të përputhshmërisë (PPB) duhet të jetë një proces i cili është i verifikueshëm dhe i miratuar nga auditimet e brendshme dhe të jashtme.  Duhet të jetë një përkushtim organizativ me mekanizma të njëmendta funksionale, duke përfshirë mjetet, trajnimin dhe edukimin e personelit, krahas procedurave (përfshirë procedura për situatat kur procesi nuk ndiqet).
Këto udhëzime ofrojnë një kornizë për të identifikuar dhe menaxhuar ndikimin e kontrollit të tregtisë për mallrat ushtarake dhe me përdorim të dyfishtë dhe për të zbutur rreziqet që lidhen me to. Udhëzimi përfundon me një sërë pyetjesh të dobishme që kanë të bëjnë me PPB-në e një kompanie, si dhe një listë të treguesve të rrezikut të devijimit dhe shenjave paralajmëruese lidhur me pyetjet ose porositë e dyshimta.
Aspekti më i rëndësishëm i zhvillimit të një PPB është që të mbetet relevnat për organizatën tuaj. Sigurohuni që proceset e brendshme të jenë të lehta për t'u kuptuar dhe ndjekur, dhe për të kapur operacionet dhe procedurat e përditshme.


[bookmark: _Toc529544071][bookmark: _Toc531012671]Verifikimi i Programit të Përputhshmërisë së Brendshme përbrenda Kompanive

Në bazë të nenit 23, paragrafit 4 të Ligjit mbi tregtinë e mallrave strategjike (Nr. 04 / L-198), anëtarët e Komisionit të Tregtisë Strategjike (në tekstin e mëtejmë: Komisioni) janë përgjegjës për verifikimin e Programit të Përputhshmërisë së Brendshme në kompani. 
Procesi i verifikimit fillon me kërkesën me shkrim për verifikim nga ana e kompanisë.
Kompania obligohet të sigurojë një Doracak të bashkëlidhur me kërkesën për verifikim, duke përshkruar harmonizimin e brendshëm të kompanisë për eksport / import të mallrave të kontrolluara.
Varësisht prej mendimit pozitiv të Komisionit, Ministri i Tregtisë dhe Industrisë nxjerr një vendim (certifikatë) se një kompani e caktuar ka themeluar një Program të Përputhshmërisë së Brendshme.
Certifikata lëshohet për një periudhë tre (3) vjeçare, pas së cilës mund të rinovohet për të njëjtën periudhë.
[bookmark: _Toc528317865][bookmark: _Toc529544072][bookmark: _Toc531012672]Elementet e Programit të Përputhshmërisë së Brendshme

Programi i Përputhshmërisë së Brendshme duhet të përfshijë elementët vijuese kyçe:

1. Përkushtimi i menaxhmentit më të lartë për pajtueshmërinë
2. Struktura organizative, përgjegjësitë dhe burimet
3. Trajnimi dhe ndërgjegjësimi
4. Procesi dhe procedurat e shqyrtimit të transaksionieve
5. Shqyrtimi i performancës, auditimi, raportimi dhe veprimet korrigjuese
6. Regjistrimi dhe dokumentimi
7. Siguria fizike dhe e informacionit
Këto shtatë elemente thelbësore nuk duhet të konsiderohen si një listë komplete, dhe as renditja e tyre nuk duhet të shihet si një renditje e elementeve nga më të rëndësishëm në më pak të rëndësishëm. Ata janë gur themeli i një PPB-je të përshtatur, dhe u ndihmojnë kompanive të reflektojnë mbi mjetet dhe procedurat më të përshtatshme për të arritur përputhshmëri me ligjet dhe rregulloret kombëtare të kontrollit të tregtisë së mallrave strategjike.
Në vijim janë dhënë shpjegime më të detajuara për të gjitha elementet kryesore të PPB në bazë të objektivave të tyre, veprimeve të nevojshme dhe rekomandimeve lidhur me praktikat më të mira.
[bookmark: _Toc528317866][bookmark: _Toc529544073][bookmark: _Toc531012673]1. Përkushtimi i menaxhmentit më të lartë për pajtueshmërinë

Çdo ICP efektiv është një proces nga lart-poshtë, ku menaxhmenti i lartë i kompanisë i jep rëndësi, legjitimitet dhe mbështetje zotimeve dhe kulturës të përputhshmërisë korporative. 
Baza për zhvillimin e një programi efektiv të përputhshmërisë së brendshme është një Deklaratë e qartë e politikave të kompanisë suaj mbi kontrollin e eksporteve / importeve, e cila u komunikohet të gjithë punonjësve që punojnë në atë lëmi. 
Qëllimi i këtij elementi është që menaxhmenti i lartë i të gjithë punonjësve të përfshirë në kontrollet e eksportit / importit të përcjellë qartë përkushtimin e tyre për të parandaluar përhapjen e armëve të shkatërrimit në masë dhe akumulimin destabilizues të armëve konvencionale. Një komponent i rëndësishëm i këtij përkushtimi është nevoja për të ndarë kohë, para dhe burime njerëzore të mjaftueshme për të. 
Zbatimi i këtij elementi përfshin katër detyra:
1. Përcaktimi se kush duhet të lëshojë deklaratën e politikës së kompanisë;
2. Përcaktimi i përmbajtjes së deklaratës;
3. Përcaktimi se kujt do t'i jepet deklarata;
4. Përcaktimi i azhurnimeve të deklaratës.

[bookmark: _Toc529544074][bookmark: _Toc531012674]Përcaktimi se kush duhet të lëshojë deklaratën    
Vendimi se kush duhet të lëshojë deklaratën e shkruar të kompanisë duhet të vijë nga menaxhmenti i nivelit më të lartë - Drejtori Menaxhues, pronari ose personi përgjegjës. Nëse ka një deklaratë nga udhëheqja e nivelit më të lartë, të gjithë punonjësit duhet të zbatojnë Programin e Kontrollit të Brendshëm. Nëse deklarata e politikave nuk publikohet nga menaxhmenti i lartë i kompanisë, respektimi i programit varet në mënyrë të pashmangshme nga bashkëpunimi vullnetar i të gjithë punonjësve. Në situata të tilla, programi do të jep rezultate të dobëta.
Për kompanitë e mëdha, ku personi përgjegjës është i largët nga shumica e punonjësve, preferohet që deklarata të lëshohet nga personi përgjegjës i një departamenti të caktuar, krahas deklaratës së Kryetarit të Bordit Drejtues.

[bookmark: _Toc529544075][bookmark: _Toc531012675]Përcaktimi i përmbajtjes së deklaratës 
Për të përcaktuar përmbajtjen e deklaratës, duhet të vendosni se çfarë do të përfshihet në Deklaratën e Politikave. Politika e kompanisë duhet të shpjegojë procedurat formale për kontrollin e eksporteve, ashtu siç janë definuar në kompani. 
Punonjësit që respektojnë politikën e kompanisë do të përballen me shkarkim të mundshëm. 
[bookmark: _GoBack]Zyrtari i kontrollit të eksportit / importit është plotësisht përgjegjës për mirëmbajtjen dhe monitorimin e veprimeve të ndërlidhura me PPB. Vëmendje e veçantë duhet t'i kushtohet parandalimit të transaksioneve me kompani apo individë të tjerë të përfshirë në përhapjen e armëve të shkatërrimit në masë.
[bookmark: _Toc529544076]
[bookmark: _Toc531012676]Përcaktimi se kujt do t'i jepet deklarata
Sapo të jetë vënë në dispozicion deklarata me shkrim, duhet të përcaktohet audienca të cilës do t’i komunikohet. Zakonisht, një deklaratë e tillë shpërndahet për të gjithë punonjësit që janë të përfshirë në mënyrë të drejtpërdrejtë ose të tërthortë në detyrat e kontrollit të eksportit / importit si dhe në departamentet e mëposhtme:
· Marketingu ndërkombëtar 
· Shitjet 
· Përpunimi i faturave 
· Kontratat dhe Prokurimi
· Financat dhe Kontabilitetit 
· Departamenti ligjor 
· Departamenti teknik 
· Administrata 
· Dërgesat, etj. 

[bookmark: _Toc529544077][bookmark: _Toc531012677]Azhurnimi i deklaratës 
Me kalimin e kohës, mund të ketë ndryshime të shpeshta në rregullat dhe procedurat e kompanisë eksportuese / importuese, prandaj mund të paraqitet nevoja për azhurnimin e deklaratës së politikave të asaj kompanie. Deklarata e azhurnuar duhet të adresojë  ndryshimet ligjore ose ndryshimet në politikat e kompanisë, varësisht prej rastit. 
Rekomandohet që deklaratat e politikave të kompanisë dhe deklarata e zotimit të menaxhmentit për përputhshmërinë të jetë sa më e thjeshtë të jetë e mundur.

[bookmark: _Toc508183162][bookmark: _Toc513562408][bookmark: _Toc528317867][bookmark: _Toc529544078][bookmark: _Toc531012678][bookmark: _Toc504386057]2. Struktura organizative, përgjegjësitë dhe resurset

Për të siguruar zbatimin e duhur të Programit tuaj të Përputhshmërisë së Brendshme, është shumë e rëndësishme t'i delegoni detyrat personeli të duhur për kontroll të eksportit / importit. Nëse nuk caktoni përgjegjësi ekzekutive për punonjës të caktuar, mund të ndodhin lëshime në kryerjen e detyrave më të rëndësishme të kontrollit të eksportit / importit. 
Prandaj, qëllimi i këtij elementi është të sigurohet identifikimi i qartë dhe ndarja e detyrave dhe përgjegjësive, publikimi i emrave të stafit të caktuar dhe roli i tyre, si dhe azhurnimet e rregullta të kësaj liste. 
Zbatimi i këtij elementi përfshin tre detyra: 
· Identifikimi i obligimeve të stafit kyç 
· Dokumentimi i caktimit të tillë
· Njoftimi i të gjithë punonjësve përkatës

[bookmark: _Toc529544079][bookmark: _Toc531012679]Përzgjedhja e stafit përgjegjës për eksport / import 
Është e domosdoshme të analizohet struktura organizative ekzistuese e kompanisë dhe operacionet e saj me qëllim që të caktohen në mënyrë efektive detyrat e ndryshme të kontrollit të eksportit. Nevojitet caktimit i një zyrtari përgjegjës për kryerjen e çfarëdo detyre të kontrollit të eksportit.
Aktivitetet tjera të përputhshmërisë që duhet t'i delegohen stafit përkatës:
· Zbatimi i kontrollit të eksportit / importit;
· Monitorimi ditor i zbatimit të Programit të Përputhshmërisë së Brendshme;
· Prezantimi i të gjitha ndryshimeve përkatëse në politikat dhe procedurat për punonjësit e kompanisë;
· Paraqitja dhe zbatimi i trajnimit, me qëllim informimin e të gjithë stafit për procedurat e eksportit / importit;
· Mirëmbajtja e të gjitha ndryshimeve në Programin e Përputhshmërisë së Brendshme;
· Qasja në aprovimet e të gjitha transaksioneve ndërkombëtare, në përputhje me procedurat;
· Ruajtja e të gjitha dokumenteve të transportit që lidhen me porositë ndërkombëtare dhe korrespondencën e brendshme lidhur me çështjet e eksportit / importit;
· Klasifikimi i të gjitha produkteve të kompanisë për qëllime të kontrollit të eksportit / importit.
Kudo që është e mundur, funksionet kryesore të eksportit / importit duhet të ngërthehen në strukturën organizative të kompanisë. Kjo nënkupton emërimin e një zyrtari si koordinator i eksportit / importit. Ky person do të jetë përgjegjës për koordinimin e veprimtarive të eksportit / importit me departamentet e tjera të përfshira në obligimet e eksportit, siç është Departamenti Ligjor, Departamenti i Hulumtimit ose ai i Përpunimit të Kontratave.

[bookmark: _Toc529544080][bookmark: _Toc531012680]Përshkrimi i detyrës/caktimit
Punonjësve që janë përgjegjës për detyrat e kontrollit të eksportit / importit duhet t'u jepen kompetenca për të vepruar në përputhje me përgjegjësitë e tyre. Kudo që është e mundur, duhet të ndahen detyrat e shitjes, në mënyrë që të shmanget konflikti i interesit.
Përgjegjësitë e punëtorëve janë të obligueshme. Informatat duhet të jetë në formën e një liste ose të një grafiku. Listat janë më të përshtatshme për paraqitjen e detyrave specifike në lidhje me kontrollin e eksportit / importit, ndërsa grafikët organizativ janë më të përshtatshëm për ilustrimin e hierarkisë dhe strukturës brenda kompanisë. Në të dy rastet, duhet të përcaktohet emri i personit përgjegjës, titullin e tij / saj, numrin e telefonit dhe / ose adresën.
Gjatësia e listës së detajuar të stafit përgjegjës varet nga madhësia e kompanisë eksportuese / importuese. Kompanitë e vogla mund të mos kenë nevojë të hyjnë në shumë detaje. Mirëpo, për kompanitë e mëdha që bashkëpunojnë me një numër të madh të akterëve në kontrollin e biznesit të eksportit / importit, mund të jetë shumë e rëndësishme që të ndajnë me palët përgjegjëse informata sa më të hollësishme dhe specifike.
Është e domosdoshme të caktohet një zëvendës për çdo rol që ka përgjegjësi për eksport / import. Kjo informatë duhet të përditësohet dhe të komunikohet menjëherë pas paraqitjes së ndryshimit. Zëvendësit e caktuar janë një plotësim shumë i rëndësishëm i stafit tuaj kryesor.

[bookmark: _Toc529544081][bookmark: _Toc531012681]Shpërndarja tek të gjithë punëtorët përkatës
Lista e punonjësve të angazhuar në detyrimet e eksportit / importit duhet t’i shpërndahet tërë organizatës. Pranuesit e mallrave dhe blerësit gjithashtu duhet të dinë emrin dhe pozitën e zyrtarit tuaj të eksportit / importit dhe të inkurajohen t'i parashtrojnë pyetjet ose shqetësimet e tyre këtij individi. 


[bookmark: _Toc528317868][bookmark: _Toc529544082][bookmark: _Toc531012682]3. Trajnimi dhe ndërgjegjësimi

Programi i Përputhshmërisë së Brendshme të kompanisë duhet gjithashtu të përmbajë trajnim, pasi ky element u mundëson punonjësve të kryejnë detyrat e tyre dhe kryerjen e detyrave të përputhshmërisë me seriozitet. Trajnimi u ofron të gjithë punonjësve mundësinë të njihen me politikat dhe procedurat tregtare të kompanisë dhe me legjislacionin aktual në Republikën e Kosovës. 
Zbatimi i këtij elementi përfshin pesë detyra: 
· Delegimi i përgjegjësisë për trajnim 
· Zhvillimi i një orari të trajnimit 
· Identifikimi i temave që duhet të përfshihen në programin e trajnimit
· Shqyrtimi i metodave të trajnimit 
· Ruajtja e shënimeve

[bookmark: _Toc529544083][bookmark: _Toc531012683]Delegimi i përgjegjësisë për trajnim
Personi përgjegjës duhet të ketë përvojë profesionale në biznesin eksportues / importues dhe duhet të jetë i kualifikuar për të kryer trajnim të tillë. Kualifikimet përfshijnë përvojën e punës të fituar në kompaninë tuaj, pjesëmarrjen e rregullt në seminaret mbi eksportimin dhe njohuri të listave kontrolluese dhe rregullave ligjore mbi eksportet / importet.

[bookmark: _Toc529544084][bookmark: _Toc531012684]Zhvillimi i një orari të trajnimit
Personi përgjegjës për zbatimin e trajnimit duhet të hartojë një plan trajnimi për të gjithë punonjësit që bartin detyra që lidhen me eksportet / importet (shitjet, kontratat, shërbimi i konsumatorëve, llogaritë, porositë dhe pajisjet).
Fushëveprimi i trajnimit varet nga madhësia e qarkullimit të kompanisë dhe punonjësve dhe nga ndryshimet në programin e prodhimit të kompanisë suaj si dhe të politikave dhe procedurave të kompanisë. Secili punonjës duhet të ndjekë rregullisht seancat e planifikuara të trajnimit.
Duhet të hartohet plani i trajnimit si për punonjësit e rinj ashtu edhe për ata ekzistues. Është jashtëzakonisht e rëndësishme të organizohen kurset fillestare (hyrëse) për punëtorët e rinj në departamentin e eksporteve / importeve. Pas këtij aftësimi fillestar, ofrohet trajnimi i përsëritur për ndryshimet në rregulloret e eksportit / importit, për procedurat e organizimit të biznesit dhe për rregulloret e rishikuara për mallrat e reja, teknologjinë softuerike ose për shërbimet e eksportit.

[bookmark: _Toc529544085][bookmark: _Toc531012685]Identifikimi i temave që duhet të përfshihen në programin e trajnimit 
Sapo të hartohet orari i trajnimit, personi përgjegjës duhet të zhvillojë programin e trajnimit, duke përfshirë objektivat afatshkurtra dhe afatgjata për çdo mësim. Njerëz të ndryshëm kërkojnë dinamika të ndryshme të mësimnxënies dhe qëllime të trajnimit. Prandaj, trajnimi duhet t’i përshtatet stafit për të cilin organizohet trajnimi dhe nevojave të biznesit tuaj të eksportit / importit.
Temat fillestare për diskutim me punëtorë të rinj mund të jenë:
· Struktura organizative e departamenteve të eksportit / importit dhe funksionet e tyre
· Roli i zyrtarit të eksporteve / importeve
· Kërkesat rregullative për eksport / import
· Procedurat e kontrollit të brendshëm në kompani.
Kurset e trajnimit për punonjësit ekzistues mund të përfshijnë tema, siç janë:
· Qëllimi dhe fushëveprimi i kontrolleve të eksportit me leje / kërkesa
· Ndryshimet legjislative dhe kërkesat e reja
· Ndalesat dhe destinacionet e mallrave
· Porositë dhe verifikimi i përdoruesve të fundit, lista e kontrollit të palëve të ndaluara, kontrolli i armëve, ndalesat bërthamore, kimike dhe biologjike
· Procedurat për eksport dhe ri-eksport
· Procedurat e kontrollit për blerësit e rinj
· Identifikimi dhe përshkrimi i mospërputhshmërisë dhe veprimet në rastet kur dyshohet për mospërputhje.
Zyrtari i eksporteve / importeve brenda kompanisë duhet të përpiqet të merr pjesë në seminaret mbi temat e kontrollit të eksportit, të organizuara nga sektori privat ose autoritetet qeveritare në mënyrë që të mbajë hapin me zhvillimet më të fundit. Ai / ajo gjithashtu duhet të shqyrtojë rregullisht burimet e tjera të informacionit, siç janë njoftimet për shtyp, revistat tregtare, etj. 

[bookmark: _Toc529544086][bookmark: _Toc531012686]Rishikimi i metodave të trajnimit dhe ruajta e shënimeve
Pas identifikimit të individëve që kanë nevojë për trajnim, temat e trajnimit dhe dinamikën, duhet të përzgjidhet metoda ose stili i prezantimit.

Ekzistojnë tri metoda bazë të ofrimit të trajnimit, që mund të aplikohen për këtë element: 
· Ligjëratat formale, 
· Diskutimet joformale dhe 
· Memorandume të shkruara. 

Trajnimi mund gjithashtu të jetë kombinim i të tre formave të lartpërmendura, për efikasitet maksimal. Fushëveprimi i trajnimit dhe metodat që përzgjidhen varen nga buxheti dhe numri i të punësuarve në kompaninë tuaj.
Ligjëratat formale janë të strukturuara në formën e takimeve dhe bazohen në Planit Vjetor të Punës. Mund të përdoren diagramet, grafikonët dhe modulet , si dhe doracakët e shkruar që janë relevant për biznesin. Për shkak të natyrës procedurale të Programit të Përputhshmërisë së Brendshme, mund të jetë e dobishme që pjesëmarrësit të marrin dhe të aplikojnë udhëzimet me shkrim, në formë të udhëzimeve për eksportet gjatë kryerjes së detyrave të tyre. Ligjëratat formale mund të mbahen në një vend qendror ose të kryhen në vende të tjera specifike.
Trajnimi joformal zhvillohet në vazhdimësi, dhe rrjedhimisht është më pak i strukturuar. Shkëmbimi verbal i informacionit në vendin e punës dhe edukimi në terren është një shtesë e rëndësishme e programeve formale të trajnimit. Stafi i kualifikuar në çështjet e kontrollit të eksporteve duhet të jetë në dispozicion për të gjithë punonjësit e kompanisë për ofruar udhëzime rreth procesit dhe për çdo pyetje.
Një mënyrë e suksesshme për shpërndarjen e informatave të reja është të dërgohet një memorandum për të gjithë punonjësit, duke kërkuar konfirmim nëse e kanë lexuar dhe kuptuar materialin e furnizuar. 
Individi përgjegjës për trajnim kërkohet të mbajë shënime për të gjitha aktivitetet që lidhen me trajnimin. Me zbatimin e programit të trajnimit, është e nevojshme të krijohet një orar dhe të informohen të gjithë punonjësit përkatës lidhur me datën, kohën dhe vendin e ligjëratave formale. Datat e trajnimit, temat dhe emri i ligjëruesit duhet të dokumentohen. Nënshkrimet fizike përdoren për të monitoruar pjesëmarrjen e punonjësve në ligjërata.


[bookmark: _Toc528317869][bookmark: _Toc529544087][bookmark: _Toc531012687]4. Procesi dhe procedurat e shqyrtimit të transaksionieve

Ky element përshkruan procesin dhe procedurat e shqyrtimit të transaksionit që aplikohen në një kompani në mënyrë që të të trajtojnë transaksionet në përputhje me Programin e Përputhshmërisë së Brendshme. Mbledhja dhe analiza e informatave relevante në lidhje me klasifikimin e artikujve, vlerësimin e rrezikut të transaksionit, përcaktimin dhe aplikimin e licencave, kontrollin e dërgesave dhe pas-licencimi varet nga metodat e brendshme të kompanisë. Në aspektin e zbatimit operacional, shqyrtimi i transaksionit (ang. transaction screening) është elementi më kritik i PPB-së. 
[bookmark: _Toc528317878][bookmark: _Toc529544088][bookmark: _Toc529995831][bookmark: _Toc531012688]Procesi i shqyrtimit të transaksionit
Procesi i shqyrtimit të transaksionit përfshin procedurat me shkrim se si të përdoret sistemi i përpunimit të porosive në kompaninë tuaj dhe si të verifikoni, dokumentoni dhe përshkruani Programin e Përputhshmërisë së Brendshme. 
Ky element përfshin tri detyra:  
· Themelimi i procedurave të përpunimit të porosive 
· Themelimi i procedurave për dërgesat jashtë vendit (nëse është e nevojshme)
· Përshkrimi ose paraqitja grafike e çdo procesi.

Themelimi i procedurave të përpunimit të porosive 
Personi përgjegjës është i detyruar të delegojë detyrën e përcaktimit të natyrës dhe shpeshtësisë së kontrolleve të eksportit/importit duke analizuar sistemin operativ të kompanisë. Pa marrë parasysh se a vepron automatikisht ose manualisht, ky sistem duhet të ketë funksione dhe aftësi të integruara për të përshtatur procedurat në mënyrë që të sigurohet kontrolli adekuat i porosisë përpara dërgimit.
Brenda sistemit, duhet të bëhet verifikimi i porosisë për secilin element të kontrolluar të përmendur në këtë program: pala e ndaluar, klasifikimi i produktit, rreziku i devijimit dhe kontrolli i përhapjes së armëve të shkatërrimit në masë.

Themelimi i procedurave për dërgesat jashtë vendit (nëse është e nevojshme) 
Nëse kompania juaj herë pas here eksporton mallra që nuk janë futur në sistemin e përpunimit të porosive, siç janë mallrat që liferohen personalisht ose mallrat e pakërkuara, duhet të zbatoni një procedurë të veçantë për përpunimin e porosive të dërgesës jashtë vendit. Për shembull, nëse punonjësit tuaj herë pas here eksportojnë mostra të produkteve jashtë vendit, duhet të ekzistojë një procedurë për verifikimin e këtyre porosive.
Eksporti/importi i të dhënave teknike, duke përfshirë materialet e marketingut që përmbajnë karakteristika teknike dhe informata mbi performancën, gjithashtu duhet të përshkruhet si një element i përpunimit të porosive. Duhet të keni procedura specifike për të gjitha eksportet/importet e materialeve, shërbimeve ose të dhënave të ndjeshme. 
Përshkrimi ose paraqitja grafike e çdo procesi
Programi i Përputhshmërisë së Brendshme duhet të përfshijë një përshkrim formal ose një paraqitje grafike të procesit të përpunimit të porosive, duke përfshirë kontrollet e eksportit/importit brenda secilit element të kontrollit dhe llojet e licencave të përdorura nga kompania juaj. 
Për të qenë në përputhje me legjislacionin për eksport/import, duhet të ndiqen hapat vijues:
1. Krijimi i një baze të të dhënave të ofertave/transaksioneve 
Pas pranimit të ofertës, duhet të krijohet një dosje "transaksioni" për çdo porosi. Të gjitha dokumentet që lidhen me një faturë të caktuar (kërkesa për propozime të ofertave, kontratat, porositë dhe letra krediti) do të regjistrohen në dosjen për atë transaksion.
2. Klasifikimi i mallrave dhe teknologjive 
3. Dokumentimi i përdorimit përfundimtar 
Informatat e fundit mbi përdorimin përfundimtar të mallrave strategjike janë me rëndësi thelbësore në përcaktimin e nevojës për një licencë eksporti/importi. Duhet të dokumentoni përdorimin përfundimtar duke bashkëngjitur të gjithë korrespondencën ndërmjet përdoruesit përfundimtar dhe përfaqësuesit të shitjes në dosjen e transaksionit.
4. Verifikimi i rrezikut të devijimit
Në këtë pikë, kompania juaj ka vendosur tashmë për metodat e verifikimit të blerësit ose kontrollit të transaksioneve. Punonjësit në departamentin e tregtisë strategjike janë përgjegjës për të verifikuar profilin e rrezikut të devijimit të blerësit. Profili i rrezikut të devijimit është hartuar për të dëshmuar mundësinë e devijimit. Zyrtari i eksportit (ose zëvendësi i tij) siguron që stafi i shitjes ta kryejë këtë detyrë. 
5. Shqyrtimi i palëve të ndaluara

Zyrtari i eksportit duhet të ketë qasje në të gjitha të dhënat relevante në bazën e të dhënave në mënyrë që të shkruajnë kode të sakta të klasifikimit në dosjen e transaksionit. Dosja e produktit mund të përmbajë udhëzime specifike për lëshimin e licencës ose kushteve të licencës në disa vende. Nëse ky informacion është në dispozicion, e njëjta duhet të përfshihet në dosjen e transaksionit. Bazuar në informatat e mbledhura (shenjat e klasifikimit, informatat mbi përdoruesit përfundimtar, vendi dhe përdorimi përfundimtar) kompania juaj duhet të jetë në gjendje të përcaktojë nëse është e nevojshme të aplikoni për një licencë. Verifikimi i tillë është i nevojshëm për të përcaktuar llojin e licencave të nevojshme dhe duhet të kryhet nga një inxhinier i cili është i njoftuar me specifikacionet teknike të mallrave në fjalë. Porositë nuk konfirmohen derisa nuk merret licenca nga autoritetet përkatëse shtetërore.

Zyrtari i eksporteve/importeve duhet të plotësojë një formular që miraton porosinë për departamentin e eksportit/importit. Formulari duhet të përmbajë informata si: palët në transaksion, numrin e licencës dhe kodin e klasifikimit të produktit. Shërbimi i transportit do të sigurojë që zyrtari i eksportit/importit të ketë miratuar formularin para se të lejojë ndonjë transferim të produktit. 

Zyrtari i eksporteve/importeve mban një dosje me kopjet e të gjitha të dhënave të transaksionit. Kjo mund të përfshijë: ofertën, doganën, faturën e shitjes, listën e verifikimit që përdor licencën e plotë dhe sigurimin e licencës, formën e miratimit të porosisë, faturën komerciale, deklaratën e eksportit dhe listën e dërgesës. Zyrtari i eksportit/importit është i detyruar të paraqesë dëshmi dhe ta përfshijë atë në dosjen e transaksionit të eksportit/importit, në mënyrë që produkti të mund të dërgohet. Përveç kësaj, një kopje e licencës me të gjitha dokumentet e tjera të transportuesit duhet të dorëzohen tek dërguesi. 

[bookmark: _Toc529544090][bookmark: _Toc529995832][bookmark: _Toc531012689]Klasifikimi i produkteve dhe teknologjisë
Qëllimi i procesit të klasifikimit të produktit është të përcaktojë nëse produkti që i nënshtrohet kontrollit është në listën e mallrave ushtarake ose me përdorim të dyfishtë. Sistemi i klasifikimit të produktit duhet të regjistrojë kodin e klasifikimit, të dhënat teknike dhe të gjitha udhëzimet për lëshimin e licencave për ato produkte. Teknologjia, nga ana tjetër, paraqet një sfidë të veçantë në procesin e klasifikimit. 
Procesi i klasifikimit të produktit përfshin tri detyra themelore: 
· Përcaktimi i kodit të duhur të klasifikimit për mallrat që eksportohen (duke përfshirë teknologjitë). 
· Zhvillimi i një matrice të klasifikimit me të gjitha produktet (përfshirë teknologjinë) për të përcaktuar nëse kërkohet një licencë eksporti.
· Verifikimi i dokumentimit.

Klasifikimi i mallrave 
Klasifikimi i mallrave (duke përfshirë teknologjinë) që kompania juaj ka eksportuar është detyra e parë që duhet bërë. Është në fakt një vendim teknik për produktin ose shërbimin. Destinacioni i fundit ose përdorimi përfundimtar i mallrave nuk luan asnjë rol kur përcaktohet nëse një mall është në ndonjë listë kombëtare të kontrollit. Vendimi bazohet vetëm në karakteristikat thelbësore teknike të mallrave të caktuara. Prandaj, klasifikimi i produktit duhet të bëhet nga një punonjës i kualifikuar i cili zotëron njohuritë teknike për të qenë në gjendje të njohë parametrat specifikë për çdo lloj malli.
Forma e klasifikimit të mallrave mund të ndihmojë ekspertët tuaj kur dokumentohet klasifikimi i mallrave tuaja. 
Zhvillimi i një matrice klasifikimi 
Përgatitja e matricës së klasifikimit përfshin një listë të produkteve (duke përfshirë teknologjinë) dhe destinacionet e tyre të mundshme, krahas një treguesi të nevojës për një licencë eksporti. Një numër faktorësh mund të ndikojnë në formatin e matricës së klasifikimit, siç janë:
· Madhësia e kompanisë suaj 
· Dallimet dhe llojet e produkteve që ju eksportoni/importoni 
· Përdoruesit përfundimtar dhe përdorimi përfundimtar i produkteve tuaja 
· Numri i klientëve tuaj
Matrica duhet të përmbajë një listë të të gjitha produkteve që kompania juaj ka eksportuar së bashku me numrin e modelit dhe kodin e klasifikimit. Së bashku, duhet të ketë një listë të destinacioneve të pranueshme të produktit.
Procesi i përcaktimit të kushteve për lëshimin e licencës bazohet në karakteristikat teknike të produktit. Një praktikë e zakonshme është që së pari të përcaktohet kodi i klasifikimit bazuar në listën përkatëse dhe pastaj të verifikohen kushtet për lëshimin e një licence eksporti. 

Verifikimi i dokumentimit
Gjatë procesit të klasifikimit, është e rëndësishme të dokumentohet arsyeja për dhënien e kodeve të klasifikimit për disa mallra specifike. 

Klasifikimi i teknologjisë
Në mënyrë që zyrtari i eksportit të jetë në gjendje të përcaktojë klasifikimin e saktë të teknologjisë, elementet vijuese janë me rëndësi: 
· Rëndësia e teknologjisë 
· Filozofia e kontrollit të teknologjisë 
· Përkufizimet e llojeve të ndryshme të teknologjisë 
· Lloje të ndryshme të përhapjes së teknologjisë  
Shumica e vendeve kanë rënë dakord që kontrolli i teknologjisë është më i rëndësishëm sesa kontrolli i prodhimit të harduerave ose materialeve. Gjegjësisht, nëse bëhet transferi i teknologjisë për projektimin, zhvillimin ose prodhimin e mallrave, as teknologjia e as produkti nuk mund të kontrollohen përsëri. Prandaj, në shumicën e vendeve, humbja e teknologjisë për projektimin, zhvillimin ose prodhimin e mallrave të cilat i nënshtrohen kontrollit konsiderohet një problem shumë më i madh. 
Kontrolli i teknologjisë duhet gjithashtu të jetë i rëndësishëm për kompaninë tuaj për dy arsye themelore. E para është vlera e nënkuptuar e teknologjisë, pasi i referohet mallrave që kompania juaj shet dhe shërbimet që ofron. Një fakt tjetër është se shumica e vendeve e konsiderojnë transferimin e paligjshëm të teknologjisë më serioze sesa humbjen e vetë produktit, prandaj zbatohen masa më të rrepta ligjore kundër atyre që transferojnë teknologjinë në mënyrë të paligjshme. 
Shënimet e përgjithshme të teknologjisë në listën e kontrollit tregojnë se teknologjia është e nevojshme për zhvillimin, prodhimin dhe përdorimin e produkteve që i nënshtrohen kontrollit edhe që i referohen një produkti që është subjekt i kontrollit në një nivel më të ulët. Eksportuesit duhet të kuptojnë shënimet e përgjithshme të teknologjisë dhe të verifikojnë që vendi eksportues i teknologjisë bën vetëm zhvillimin dhe përdorimin e mallrave që nuk i nënshtrohen kontrollit.
Vetëm një aspekt i teknologjisë nuk i nënshtrohet kontrollit: ai që aplikohet në shërbimet publike, siç është teknologjia e hulumtimit bazë. Hulumtimi bazë mund të vijë nga burime të ndryshme, duke përfshirë universitetin, bizneset tregtare ose individët. 
Punonjësit duhet të jenë të arsimuar dhe të trajnuar lidhur me rëndësinë e teknologjisë. Zyrtari i eksporteve/importeve është i detyruar të ofrojë trajnime për punonjësit me qëllim të informimit të tyre mbi kornizën ligjore për kontrollin e eksporteve/importeve dhe rreziqet e transferimit të teknologjisë. 
[bookmark: _Toc531012690]Shqyrtimi i palëve të ndaluara 
Pasi të krijohet dosja e transaksionit dhe kontrolli i rrezikut të devijimit, zyrtari i eksportit është i detyruar të verifikojë palët e ndaluara. Verifikimi përfshin të gjithë personat e përfshirë në një transaksion me palët e kufizuara. Kur ndonjë nga palët e përfshira në transaksion ndërthuret me listën e palëve të kufizuara, zyrtari i eksportit është i detyruar të mbajë faturën dhe ta raportojë rastin tek autoritetet shtetërore përgjegjëse për udhëzime dhe veprime të mëtejshme. 
Jo çdo transaksion në të cilin palët gjenden në listën e palëve të ndaluara duhet të anulohen. Për shembull, nëse një transportues mallrash është në listën e palëve të ndaluara, kompania mund të kërkojë shërbime nga një kompani tjetër transportuese.
Qëllimi i procesit të shqyrtimit të palëve të ndaluara është të sigurohemi që të mos bëhet biznes me individë ose subjekte nga vendet ku nuk na lejohet të eksportojmë mallra. Vini re se kontrollet janë të nevojshme jo vetëm kur është fjala për eksportimin ose rieksportimin tek një palë e ndaluar, por edhe në rastet e transfereve midis vendeve dhe shërbimeve të cilat janë të kufizuara me ligj. Të gjitha këto aktivitete janë të ndaluara, përveç nëse shteti ose organi qeveritar ka ofruar fakte lidhur me situatën dhe autoriteti ka miratuar një transaksion të caktuar.
Zbatimi i këtij procesi përfshin pesë detyra: 
· Përzgjedhja e teknikës së kontrollit për palët e ndaluara 
· Sigurimi dhe mbajtja e versionit më të fundit të listës së palëve të ndaluar
· Kontrolli i konsumatorëve dhe i transaksioneve
· Dokumentimi i kontrollit të palëve të ndaluara
· Përcaktimi i masave pas zbulimit të një transaksioni me një palë të ndaluar.
Përzgjedhja e teknikës së kontrollit të palëve të ndaluara 
Ekzistojnë dy teknika bazë për kontrollimin e palëve të ndaluara: kontrolli i konsumatorëve (shqyrtimi) dhe kontrolli i transaksioneve. 
Për kontroll efektiv të konsumatorëve, është e nevojshme të mirëmbahet një bazë të dhënash për të gjithë konsumatorët e kompanisë dhe të kontrollohen në përputhje me versionin më të fundit të listës së palëve të ndaluara. Nëse një kompani nuk futet në bazën e të dhënave, urdhri nuk do të pranohet deri në verifikimin e një konsumatori të ri dhe derisa të përcaktohet se konsumatori i caktuar nuk është në listën e palëve të ndaluara. 
Për kontroll efektiv të transaksioneve, duhet të kontrollohet secili urdhër i pranuar, emri i kompanisë, emri i përdoruesit përfundimtar etj. 
Pavarësisht nga metoda e përdorur për verifikim, të gjitha kompanitë duhet të zhvillojnë një procedurë për ndalimin e urdhrave për konsumatorët që janë në versionin e fundit të listës së palëve të ndaluara. Për të siguruar përputhshmërinë, është e rëndësishme që të merrni dhe përditësoni listën sapo të jetë në dispozicion. Kërkohet nga zyrtarët e eksportit në kompaninë tuaj që të sigurojnë versionin më të fundit të listës së palëve të ndaluara dhe t’ua shpërndajnë të gjithë punonjësve përkatës.
	
Kontrolli i konsumatorëve dhe transaksioneve
Verifikimi i konsumatorëve tuaj ndaj versionit më të fundit të listës së palëve të kufizuara është një aktivitet shumë i rëndësishëm. Nëse një palë është e përfshirë në transaksionin që nuk është në bazën tuaj të të dhënave, urdhri nuk duhet të pranohet derisa të vërtetohet konsumatori. Gjithashtu, mund të miratoni një blerës të ri vetëm kur të përcaktoni se blerësi nuk është në versionin më të fundit të listës së kufizuar. 
Transaksionet e eksportit duhet të kontrollohen përpara se të pranohen porositë dhe përsëri pak para dërgesës, sidomos kur koha e përpunimit të porosive është më shumë se një javë.

Dokumentimi i kontrollit të palëve të ndaluara
Si të gjitha procedurat e tjera, verifikimi dhe inspektimi i palëve të ndaluara duhet të dokumentohet. Dokumentacioni përfshin regjistrimin e emrave ose inicialeve të personit që ka kryer kontrollin, datën e verifikimit dhe datën e versionit më të fundit të listës së palëve të ndaluara.
Përcaktimi i masave pas zbulimit të një transaksioni me një palë të kufizuar 
Së fundi, duhet të keni procedura të qarta të veprimit pasi të zbulohet një palë e ndaluar. Rekomandohet procedura e mëposhtme: 
· Mbajeni urdhrin dhe njoftoni personin përgjegjës. 
· Mbajini të gjitha transaksionet e tjera të tanishme me atë palë. 
· Përcaktoni se kush është pala e kufizuar dhe fushëveprimi i kufizimeve.
Nëse një transaksion me atë palë është i ndaluar shprehimisht, zyrtari i eksporteve duhet të konsultohet me zyrtarin e lartë të kompanisë për çdo këshillë ose çfarë masash do të ndërmerren në të ardhmen. 


[bookmark: _Toc528317870][bookmark: _Toc529544091][bookmark: _Toc529995834][bookmark: _Toc531012691]5. Rishikimi i performancës, auditimi, raportimi dhe veprimet korrigjuese

Rishikimet e performancës dhe auditimet kontrollojnë nëse zbatohet PPB dhe është në gjendje pune, dhe është në përputhje me kërkesat e zbatueshme kombëtare dhe të kontrollit të eksportit të BE-së. 
Ky element diskuton procesin e zbatimit të procedurave adekuate të kontrollit të brendshëm dhe verifikimit. Një proces sistematik i auditimit është vendimtar për të siguruar veprime të vazhdueshme në përputhje me rregullat dhe rregulloret. Auditimi zakonisht kryhet nga stafi profesional brenda kompanisë, i cili mund të identifikojë sfidat brenda programit.
Ekzistojnë katër detyra themelore që lidhen me procesin e rishikimit të performancës dhe auditimit: 
· Emërimi i një auditori dhe stafi që do të përgatisë auditimin 
· Krijimi i moduleve dhe teknikave të auditimit 
· Ekzekutimi i auditimit të brendshëm
· Raportimi.
[bookmark: _Toc529544092]
[bookmark: _Toc529995835][bookmark: _Toc531012692]Emërimi i një auditori dhe stafi që do të përgatisë auditimin
Rekomandimi është të emërohet një person i cili do të jetë përgjegjës për zhvillimin e sistemeve të kontrollit të brendshëm në vende të ndryshme brenda kompanisë. Ky person duhet të jetë i kualifikuar për të kryer auditime të tilla. Ai/ajo duhet të jetë përgjegjës për përcaktimin e dinamikës së auditimit dhe zhvillimin e një procedure të përshtatshme për kryerjen e auditimeve.
Për të shmangur konfliktin e interesit, është e nevojshme të caktohet një person i cili nuk punon në shitje dhe nuk është i përfshirë në punët e përditshme të eksportit/importit. Në kompanitë më të mëdha, stafi i auditimit të brendshëm duhet të jetë i pavarur dhe të mos raportojë për eksport/import apo marketing. Nëse konflikti i interesit është i pashmangshëm, auditimi i brendshëm duhet të paraqitet në mënyrë objektive dhe të përdorë procedurat e auditimit me shkrim.
Për më tepër, kompania është e detyruar të caktojë një person përgjegjës për kontrollin e raporteve të auditimit dhe zbatimin e masave adekuate korrigjuese në përputhje me çdo mangësi të zbuluar.


[bookmark: _Toc529544093][bookmark: _Toc529995836][bookmark: _Toc531012693]Krijimi i moduleve dhe teknikave të auditimit
Detyra tjetër është krijimi i moduleve për rishikim. Është e nevojshme të zhvillohen procedura ose lista kontrolli për të dokumentuar kontrollet e çdo komponenti të një Programi të Përputhshmërisë së Brendshme. 
Gjatë kryerjes së auditimit të brendshëm, personi përgjegjës mund të përdorë cilëndo nga teknikat e mëposhtme: 
· Përfaqësimi grafik i procesimit të faturës në kompani
· Biseda me stafin që punon në eksporte/importe
· Kontrolli i të gjitha dokumenteve të eksportit/importit
· Analiza e transaksionit 
· Ekzekutimi i kontrolleve të verifikimit të eksportit/importit 
· Kontrollimi i manualit mbi politikat dhe procedurat e Programit të Përputhshmërisë së Brendshme 
· Kontrolli i programit të trajnimit të kompanisë 
· Kontrolli i procedurave të auditimit të brendshëm të kompanisë.
Modulet tuaja të auditimit janë thelbësisht të lidhura me verifikimin e shënimeve të mbajtura nga kompania. Ekzistojnë tri lloje të shënimeve që auditori duhet të kontrollojë: 
· Dokumentimi i programeve të përputhshmërisë së brendshme
· Të dhënat mbi transaksionet e eksportit/importit dhe 
· Verifikimi i procesimit të porosive. 
Qëllimi i një moduli është të përcaktojë nëse të gjitha dokumentet përkatëse janë në përputhje me legjislacionin dhe të vlerësojë nëse të gjitha veprimet e përshkruara kryhen sipas projektimit.
	
[bookmark: _Toc529544094][bookmark: _Toc529995837][bookmark: _Toc531012694]Ekzekutimi i auditimit të brendshëm

Programi i Përputhshmërisë së Brendshme është një aktivitet i vazhdueshëm që kërkon ndryshime periodike dhe përshtatje për shkak të ndryshimeve në legjislacionin e Ministrisë së Tregtisë dhe Industrisë. Kontrollet e vazhdueshme mbi sistemin e përputhshmërisë së brendshme janë të nevojshme për të siguruar funksionimin e tyre siç është projektuar. Procesi i auditimit konfirmon se janë ndërmarrë procedura të përshtatshme për kompaninë dhe se ato zbatohen në mënyrë efektive nga personeli kompetent. Në rast të përcaktimit të një dështimi në sistem, kompania mund të jetë e ekspozuar ndaj dënimeve, qoftë në procedurat civile qoftë penale. Prandaj është e nevojshme që ta rishikoni periodikisht Programin tuaj të Përputhshmërisë së Brendshme. 

Auditimi duhet të kryhet nga një person i cili e kupton kornizën ligjore mbi kontrollet e eksportit, me qëllim të zbulimit të mangësive në Programin e Përputhshmërisë së Brendshme ose çdo trajtimi që nuk është në përputhje me dispozitat ligjore. Auditimi duhet të kryhet nga një person i cili është i përfshirë në detyrat ditore që lidhen me transaksionet e eksportit në kompani.

Auditimi i parë duhet të bëhet gjashtë muaj nga zbatimi i Programit të Përputhshmërisë së Brendshme. Më pas, auditimi duhet të kryhet të paktën një herë në vit, në ambientet e kompanisë. Në rast të ndryshimeve në legjislacionin vendor, auditimi mund të bëhet më shpesh. Nëse zbuloni defekte, është e nevojshme të zhvillohet trajnimi për ata që nuk i përmbushin detyrimet e tyre sipas PPB-së.

Për të gjitha mangësitë e zbuluara gjatë auditimit, zyrtari i eksporteve përgatit një plan veprimi korrigjues, i hartuar për të adresuar ndonjë mangësi brenda 60 ditëve. Plani korrektues i veprimit duhet të përfshijë:
· Datën e auditimit 
· Emrin e personit që ka kryer auditimin 
· Listën e mangësive
· Veprimet korrigjuese 
· Emrin e personit përgjegjës për zbatimin e planit të veprimit 
· Personin kontaktues 
· Personelin e nevojshëm për zbatimin e planit të veprimit 
· Datën e shqyrtimit të ardhshëm

Zyrtarin e eksportit që mban shënimet për auditimet e brendshme dhe planet e veprimit korrigjues. 
[bookmark: _Toc528317871]

Një pjesë shumë e rëndësishme e çdo PPB-je është procedura e raportimit/njoftimit para autoriteteve kompetentë shtetërorë në rast të aktiviteteve të paautorizuara ose të diskutueshme.
Elementi i njoftimit i Programit të Përputhshmërisë së Brendshme i referohet procesit të adresimit të Ministrisë së Tregtisë dhe Industrisë në rast të pyetjeve në lidhje me vlefshmërinë e disa transaksioneve specifike të eksportit. 
Qëllimi është të sigurohet që të gjitha aktivitetet të jenë në përputhje me ligjet dhe rregulloret e eksportit, dhe të gjitha çështjet e kontestuara trajtohen në bashkëpunim me Ministrinë e Tregtisë dhe Industrisë.
Në këtë kuptim, është e rëndësishme të dihet:
· Procedura për të njoftuar personin e duhur në kompani në rast të akteve të pahijshme ose të diskutueshme. 
· Personi i kontaktit në Ministrinë e Tregtisë dhe Industrisë, në rastet kur nuk është e mundur të trajtohen disa çështje që kanë të bëjnë me eksportin/importin. 
Personi përgjegjës në kompani duhet të caktojë një person kontakti në rast të pyetjeve. Emri i tij/saj, numri i telefonit, adresa e e-mailit dhe çdo informacion tjetër përkatës duhet të jetë në dispozicion të të gjithë punonjësve të kompanisë që kryejnë detyra të lidhura me eksportin.
Ky person duhet të mbajë lidhje midis kompanisë suaj dhe Ministrisë së Tregtisë dhe Industrisë. Nëse një klient i ka kërkuar kompanisë që të marrë pjesë në një aktivitet që mund të jetë i dyshimtë ose i diskutueshëm, ndërlidhësi duhet të kontaktojë personin përgjegjës në MTI dhe të kërkojë udhëzime se çfarë të bëjë në atë situatë.
Pas emërimit të një personi të kontaktit, punonjësit duhet të informohen se kujt të i drejtohen kurdo që kanë pyetje. Nuk kërkohet që të gjithë punonjësit të kenë kontakte të drejtpërdrejta dhe personale me përfaqësuesit e autoriteteve shtetërore. Megjithatë, është e nevojshme që të gjithë punonjësit që kanë detyra të lidhura me eksportin dinë se ku duhet të thërrasin në rast dyshimi ose shkelje të ligjit ose ndonjë aktiviteti të paligjshëm.

Për të siguruar kontrollin e eksportit/importit në kompaninë tuaj, është e nevojshme të mbahen të dhëna të plota dhe të sakta. Në përgjithësi, ekzistojnë dy lloje të të dhënave që duhet të mbahen: të dhënat administrative dhe të dhënat e transaksionit.
Qëllimi i elementit të mbajtjes së shënimeve është që të sigurojë menaxhim të saktë të të dhënave për të gjitha dokumentet e kontrollit të eksportit/importit dhe të sigurojë disponueshmërinë e tyre për inspektimet e kryera nga autoritetet kombëtare ose entitetet e jashtme. Brenda këtij elementi, kompania juaj duhet të mbajë një sistem të arkivimit që lejon krahasimin e lehtë të llogarive dhe qasje në deklaratat e eksportit/importit të shpedicioneve, shënimet e dërgesës dhe të ngarkesës.
Zbatimi i këtij elementi përfshin dy detyra themelore: 
· Përcaktimi se cilat të dhëna duhet të mbahen
· Krijimi i sistemit të arkivimit dhe mirëmbajtjes.

Të dhënat që duhet të mbahen varen nga natyra e biznesit të kompanisë suaj dhe nga metoda e kontrollit të eksportit të kryer në Republikën e Kosovës. Ekziston një detyrim për të mbajtur dokumentet në kohëzgjatje prej pesë vjetësh nga data e eksportit/importit dhe ri-eksportit.
Të dhënat administrative përfshijnë disa ose të gjitha nga këto që vijojnë:
· Kopjet e shkruara të Programit të Përputhshmërisë së Brendshme në kompaninë tuaj, 
· Një kopje e legjislacionit dhe politikat e kontrollit të eksportit/importit,
· Deklarata e politikës së kompanisë suaj,
· Versioni i fundit i porosive të refuzuara, 
· Lista e klasifikimit të produkteve të kompanisë suaj sipas klasifikimit zyrtar të mallrave,
· Mendimi zyrtar i Ministrisë së Tregtisë dhe Industrisë për klasifikimin e mallrave,
· Dokumentacioni mbi trajnimin formal për aktivitetet e eksportit/importit,
· Raporti mbi zbatimin e kontrolleve të brendshme në kompaninë tuaj.

Të dhënat e transaksionit për kompaninë tuaj mund të përfshijnë të gjitha ose disa nga kushtet e mëposhtme:
· Llogaritë komerciale (me një deklaratë të destinacionit), 
· Deklarata për eksport, 
· Kontratat, 
· Letër kredie, 
· Listat kontrolluese të verifikimit të eksportit/importit,  
· Lista kontrolluese e shenjave paralajmëruese të eksportit, 
· Certifikata e origjinës, 
· Dëshmi e sigurimit,
· Aplikimet për licencë. 

[bookmark: _Toc531012698][bookmark: _Toc529544099][bookmark: _Toc529995841]Krijimi i një sistemi të arkivimit 
Detyra e dytë në këtë element lidhet me krijimin dhe mirëmbajtjen e një sistemi adekuat për arkivimin e dokumenteve. Natyra e sistemit mund të ndryshojë varësisht nga madhësia dhe funksionimet e kompanisë. Sistemi duhet të lejojë krahasim të lehtë të dokumentacionit dhe deklaratave të eksportit/importit.
Nëse përdorni një sistem elektronik të arkivimit të dokumentacionit, ai duhet të ketë një funksion për të shtypur dokumentet kryesore dhe rezultatet e kontrolleve të letrës tuaj analitike.

Siguria fizike dhe e informacionit i referohet grupit të procedurave të brendshme që janë të dizajnuara për të parandaluar qasjen e paautorizuar të artikujve ushtarake dhe me përdorim të dyfishtë nga punonjësit, kontraktorët, furnitorët ose vizitorët, si dhe për të kufizuar rrezikun e shpërdorimit të brendshëm të qasjes së autorizuar në artikujve të kontrolluara ushtarake dhe me përdorim të dyfishtë. Ky element kultivon një kulturë të sigurisë brenda kompanisë, duke siguruar që artikujt e kontrolluara të mos humben, vidhen apo eksportohen pa një licencë të vlefshme. Ai gjithashtu konsideron masat për asgjësimin, shkatërrimin ose fshirjen e artikujve të kontrolluar, në veçanti për softuerin dhe teknologjinë e kontrolluar ushtarake dhe me përdorim të dyfishtë. 

[bookmark: _Toc529544101][bookmark: _Toc529995843][bookmark: _Toc531012700]Procedura e sigurisë fizike 
Procedura e sigurisë fizike përfshin:
· Identifikimin e artikujve të kontrolluara ushtarake dhe me përdorim të dyfishtë dhe diferencimin e tyre nga artikujt e pakontrolluara.
· Vendosjen e qasjes së kufizuar në artikujt e kontrolluar.
· Përdorimi i kontrollit të qasjes për të siguruar që artikujt e kontrolluar janë të arritshëm vetëm për personelin e autorizuar. Kufizimi i qasjes së personelit në funksione, fusha ose dokumente të të dhënave të ndjeshme. 

Procedura e sigurisë së informacionit përfshin:
· Vendosjen e procedurave për qasje dhe ruajtje të sigurt të softuerit ose teknologjisë së kontrolluar të ushtrisë dhe të përdorimit të dyfishtë në formë elektronike. Nëse aplikohet për kompaninë tuaj, konsideroni masat mbrojtëse për ngarkimin e softuerit ose teknologjisë në "cloud", duke ruajtur atë në "cloud" ose duke transmetuar atë nëpërmjet "cloud". 
· Vendosjen e masave mbrojtëse themelore për të dhënat e kontrolluara teknike, duke përfshirë kontrollet antivirus, enkriptimin e skedarëve, shtigjet dhe shkrimet e auditimit, kontrollin e qasjes të llogarisë së përdoruesit dhe mbylljen e sesionit në kompjuterë dhe firewall. 
· Konsiderimi i masave për asgjësimin, shkatërrimin ose fshirjen e softuerit dhe teknologjisë së kontrolluar ushtarake dhe me përdorim të dyfishtë.

Procedura e shqyrtimit të personelit përfshin:
· Zhvillimi i procedurave të identifikimit dhe kontrollit të vizitorëve, duke përfshirë shqyrtimin paraprak, regjistrin e vizitorëve, përcjelljen e vizitorëve dhe shënjat e identifikimit.
· Zhvillimi i marrëveshjes së mos-zbulimit.
· Zhvillimi i inspektimit fizik pas mbërritjes dhe largimit.

Tabela më poshtë tregon qëllimin dhe veprimet që duhet të ndërmerren nga kompania, të aplikueshme për elementin e “sigurisë fizike dhe të informacionit". 
	Elementi bërthamë i PPB-së
	Qëllimi dhe veprimet

	Siguria fizike dhe e informacionit
	Qëllimi: të përcaktohet grupi i procedurave të brendshme që janë të dizajnuara për të parandaluar qasjen e paautorizuar në artikujt e kontrolluara nga punonjësit, kontraktuesit, furnizuesit ose vizitorët dhe për të kufizuar rrezikun e shpërdorimit të brendshëm të qasjes së autorizuar në artikujt e kontrolluar.
Masat që duhen ndërmarrë nga kompania:
· Krijimi dhe mbajtja e një plani të sigurimit fizik dhe të informacionit për të siguruar që artikujt ushtarakë dhe ato me përdorim të dyfishtë nuk mund të vidhen nga ambientet e kompanisë. 

· Mundësimi dhe regjistrimi sistematik të vizitorëve të huaj dhe mbrojtja dhe sigurimi i softuerit dhe teknologjisë së kontrolluar me fjalëkalim dhe firewall.

· Krijimi i kontrolleve paraprake për punonjësit e punësuar në vendet e ndjeshme.

· Krijimi ose përmirësimi i procedurave për informacionin e klasifikuar apo të pronësisë.

· Integrimi i objektivave/konsideratave të kontrollit të eksportit në politikat dhe praktikat e sigurisë së TI-së.

                          			Deklaratë Parimore  
Tema: Politika e kontrollit të eksportit/importit 
Për: të gjithë punonjësit 
Nga: Drejtori Ekzekutiv (shëno emrin) 
Data: (shënoni datën)
Përmes kësaj deklarate dëshirojmë t’ju informojmë për politikën e kompanisë tonë në lidhje me kontrollin e eksportit/importit.
Unë emëroj (vendos emrin) personin kryesor të kontaktit për të gjitha çështjet që lidhen me kontrollet e eksportit/importit. Z./Znj. (vendos emrin), është përgjegjës për zbatimin e Programit të Përputhshmërisë së Brendshme (PPB), që do të krijojë rregulla të reja të punësimit dhe përgjegjësi të reja për biznesin e sigurisë në përputhje me kërkesat e vendit tonë.
Në shumë raste kompania jonë aplikon për një licencë për të eksportuar produktet tona në tregjet e tregtisë së jashtme. Z./Znj. (vendos emrin) mund të sqarojë kushtet për lirimin e të gjitha transaksioneve, duke përfshirë shkëmbimin e informacionit teknik të produkteve tona.
Shkeljet e ligjeve dhe rregulloreve të politikave të kontrollit të eksportit nga punonjësi përgjegjës (këtu vendos emrin e kompanisë) mund të rezultojë në masa të ndryshme administrative ose penale. Humbja e privilegjeve të eksportit mund të ketë efekte të konsiderueshme në shitjet dhe mbijetesën tonë në treg. Kështu, çdo punonjës i kompanisë sonë që nuk i përmbahet këtyre rregullave do të pësojë pasoja, të cilat mund të përfshijnë ndërprerjen e punësimit.
Gjatë zbatimit të Programit të Përputhshmërisë së Brendshme, është e mundur që ju të zbuloni se disa veprime apo transaksione nuk janë në përputhje me rregullat ekzistuese. Nëse zbuloni ndonjë shkelje të rregullave të eksportit, ju jeni të detyruar të raportoni Z./Znj. (vendos emrin, telefonin, e-mailin, etj.).
Faleminderit për vëmendjen dhe bashkëpunimin tuaj në zbatimin e Programit tonë të Kontrollit të Brendshëm, falë të cilit (vendos emrin e kompanisë) do të bëhet një kompani më e fortë dhe më konkurruese.
Sinqerisht, 
Z. dhe Znj... (Emri i Drejtorit të Përgjithshëm) 
(Titulli i personit i cili ka lëshuar një deklaratë të politikës së kompanisë)

Për:  të gjithë punonjësit e (vendos emrin e kompanisë) 
Tema: Zbatimi i listës së re kombëtare të kontrollit
Numri i kursit: (vendos kodin/numrin e kursit)
Si pjesë e programit tonë të vazhdueshëm të përputhshmërisë së brendshme, me datë (shënoni datën) do të ketë një seminar për zbatimin e listës kombëtare të kontrollit. Programi do të mbahet në dhomën (X) , në ndërtesën (Y) në (adresa). Pjesëmarrja në këtë seminar është e detyrueshme për të gjithë punonjësit në biznesin e eksporteve. Formularët e aplikimit duhet të dorëzohen në letër dhe postë elektronike. Ju lutemi kontaktoni Z. (vendos emrin) për të marrë pjesë në seminar. 
Një përshkrim i shkurtër i zhvillimit dhe zbatimit të listës kombëtare të kontrollit u jep pjesëmarrësve një pasqyrë të katër regjimeve kryesore të kontrollit ndërkombëtar, detajet teknike të të gjitha listave ndërkombëtare dhe procesin e integrimit të listave të pavarura në kontrollin kombëtar.
Seminari përbëhet nga tre leksione dhe katër praktika klasifikimi. Ai synon punonjësit në fushën e kontrolleve të eksportit, të cilët dëshirojnë të mësojnë rreth praktikave të BE-së dhe përdorimin e listave kombëtare të kontrollit dhe mbulon fushat kryesore si vijon:
· Histori dhe proceset që lidhen me të gjitha regjimet ndërkombëtare relevante (p.sh. Grupi Australian, Regjimi i Kontrollit të Teknologjisë së Raketave, Grupi Furnizues Bërthamor, Marrëveshja Wassenaar).
· Integrimi i këtyre listave në një listë të vetme kombëtare, duke përdorur një listë kontrolli të modelit të BE-së.
· Katalizatorët për ndryshim në listat kontrolluese kombëtare dhe listën gjithëpërfshirëse ndërkombëtare.
· Shembuj praktikë që ilustrojnë përdorimin e listës së re kombëtare të kontrollit.
Klasifikimi i duhur është një nga hapat më të rëndësishëm në marrjen e vendimeve të duhura për lëshimin e licencës. 

Personi kontaktues:  ___________________________
Tel/e-mail adresa:

Më poshtë janë të përshkruara procedurat e kontrollit të cilat janë të përshtatshme për të gjithë blerësit sipas "shenjave paralajmëruese" të regjistruara që paralajmërojnë për devijim të mundshëm nga përdorimi i parashikuar i ndonjë produkti. 

a) Krijimi i një profili të përgjithshëm të rrezikut të devijimit

Zyrtari i eksporteve krijon dhe mban shenjat paralajmëruese të profilit të rrezikut të devijimit që tregojnë dyshimin e përdorimit përfundimtar.  


b) Procesi i verifikimit sipas profilit të rrezikut të devijimit

Shërbimi i shitjes dhe marketingut duhet të verifikojë çdo transaksion nën profilin e rrezikut të devijimit menjëherë pas kontaktit të parë me klientin, ose me marrjen e porosisë. Verifikimi, për më tepër, zbatohet sa herë që klienti kërkon një modifikim të porosive ekzistuese ose kur pranohen informacione të reja. 

Nëse në çdo kohë departamenti i shitjes dhe marketingut ka arsye të besojë se ka pasur një ndryshim në statusin e blerësit, është e nevojshme të testohet rreziku i devijimit. 


c) Verifikimi i dokumentimit

Verifikimi i devijimit të rrezikut mund të dokumentohet në dosjen e rastit të blerësit sa herë që shfaqet informacion i ri rreth blerësit. Gjithë përfshirja e dokumentacionit varet nga thellësia e marrëdhënies së kompanisë dhe blerësit, si dhe ndjeshmëria e mallrave të porositura. Për shembull, blerësit e rinj sigurisht duhet të kontrollohen tërësisht.

Një bazë të dhënash e mirëmbajtur mirë me të dhëna mbi aktivitetet dhe porosit e konsumatorit duhet të jetë e dobishme për verifikimin e porosive të reja. Baza e të dhënave duhet të përditësohet sa herë që merren informacione të reja mbi blerësin. Çdo informacion që tregon devijimin dhe korrespondencën e mëvonshme me autoritetet shtetërore duhet të regjistrohet në dosjen e rastit të blerësit. Nevojitet verifikimi i blerësve të rinj dhe krijimi i një pasqyre përpara se një klient i ri të hyjë në listën e blerësve të miratuar.


Një shembull i profilit të përgjithshëm të rrezikut të devijimit është paraqitur më poshtë:



VERIFIKIMI I RREZIKUT TË DEVIJIMIT

	EMRI I BLERËSIT QË DUHET VËRTETUAR Adresa e blerësit
	

	Blerësi i ri/Blerësi i Vjetër
	

	Personi që kryen verifikimin
	

	Data e përfundimit të verifikimit
	



	Nr.
	SHENJAT E PARALAJMËRIMIT
	PO
	JO

	1.
	Blerësi ose agjenti i tij refuzoi të ofrojë informata për përdorimin përfundimtar (përdoruesi përfundimtar) të produkteve
	
	

	2.
	Karakteristikat e produktit nuk përputhen me aktivitetet e biznesit të konsumatorit; p.sh. një furrë e vogël dërgoi një porosi për disa lasera të sofistikuara
	
	

	3.
	Produkti i porositur nuk është në përputhje me nivelin teknik të vendit në të cilin transferohet produkti. Për shembull, pajisjet për prodhimin e gjysmëpërçuesve nuk do të jenë shumë të dobishme për një vend pa industri elektronike
	
	

	4.
	Blerësi ka pak ose aspak përvojë në aktivitete të caktuara të biznesit. Për shembull, informacioni financiar nuk mund të merret nga burimet e përbashkëta komerciale; furnizuesit janë burime të panjohura komerciale për kompaninë
	
	

	5.
	Blerësi synon të paguajë me para të gatshme një mall shumë të shtrenjtë kur bëhet fjalë për procedurën e faturimit të shitjeve
	
	

	6.
	Blerësi nuk është i njohur me karakteristikat e produktit, por megjithatë dëshiron të blejë produktin
	
	

	7.
	Blerësi refuzon instalimin, trajnimin dhe shërbimet e mirëmbajtjes
	
	

	8.
	Datat e dorëzimit janë të paqarta, ose dërgimet janë planifikuar të kalojnë nëpër mënyra alternative
	
	

	9.
	Transportuesi paraqitet si destinacioni përfundimtar i produktit
	
	

	Nr.
	SHENJAT E PARALAJMËRIMIT

	PO
	JO

	10.
	Rrugët e transportit nuk janë të zakonshme as për produktin e as për destinimin

	
	

	11.
	Paketimi nuk korrespondon me porosinë ose destinacionin e specifikuar
	
	

	12.
	Blerësi refuzon të përgjigjet ose jep një përgjigje të paqartë për pyetjen nëse produkti i blerë është i destinuar për t’u përdorur në vendin e eksportit ose të ri-eksportit
	
	

	13.
	Blerësi përdor vetëm adresën postare, ose ka hapësirë ​​të papërshtatshme për mallrat e porositura
	
	

	14.
	Porosia e blerësit lidhet me pjesët që janë të njohura si të përshtatshme, ndërkohë që duket se blerësi nuk ka nevojë legjitime për mallrat (p.sh. nuk ka asnjë shenjë të miratimit të mëparshëm të porosisë për të cilën janë porosit pjesët)
	
	

	15.
	Dihet se blerësi ka kryer ose është i dyshuar për transaksione të paligjshme me vendet nën embargo

